شەفەق نیوز/ وەزارت تەندروسی وژینگەی عراق، ئمڕوو دووشەممە،
باس هووکارەیل بەرزەوبوینە بیوەرینەگەی تووشهاتنەیل ڤایڕۆس کۆڕۆنا لەوەر ئاهەنگ جەژن
بوی، و جەختکرد لە پابەندی وە ریکارە مقەیەتیەکان ئەرا نواگردن لە تووشهاتن زوی ڤایڕۆس
کۆڕۆنا.
سەیف بەدر قسەکەر وەناو وەزارەتەگە لەبەیانامەیگ رەسیە ئاژانس
شەفەق نیوز وت: ئمڕوو وەزارەتەگە بەرزترین رێژەی تووشهاتن رووژانە وە ڤایڕۆس کۆڕۆنا
تۆمار کرد ک رەسیە زیاتر لە ١٢ هەزار تووشهاتن، و دیاری کرد ک ئی بەرزەوبوین بیوەرینە
ئەنجام سرووشتییگە ئەرا پابەند نەوین وە ریکارە مقەیەتیەکان، و خوەی شمارەی ئاساییە
و ئیمە مەزەنەی زیایبوین تووشهاتنەیل کەیمن.
وتیش؛ وەرنەگردن واکسینەیل و جیوەجی نەکردن دویروکەفتن کۆمەڵایەتی
و وەکارنەهاوردن دەمامەک هەڵبەت تووشهاتنەیل کە بەرزوو کەن، وتیش؛ ئی شمارەی بیوەرینە
ک ئمڕوو وەزارەتەگە تۆماری کرد شایەت لەوەر جەژن قوربان و ئاهەنگەیلی بوی.
